Projektleírás: Az adatbázis építés a Népi vallás a keleti és nyugati kereszténység határán: folyamatosság, változások és kölcsönhatások 324214 sz. EKT projekt keretén belül indult meg: http://eastwest.btk.mta.hu/ 2014 őszén.  Az adatbázishoz Excel-táblázatban vitték fel a kutatócsoport segédmunkatársai az egyes rekordokhoz (ráolvasásadatokhoz) tartozó metaadatokat: 
•	tipológia (Pócs Éva 2014-ben megjelent tipológiai rendje alapján: PÓCS 2014)
•	funkció (milyen célra használták a szöveget: pl. fejfájás gyógyítása, szerelmi mágia stb.), 
•	rítus-gesztus (a szöveghez kapcsolódó rítus gesztus sztenderd magyar nyelvű leírása),
•	forrástípus (szóbeliségből gyűjtött szöveg vagy különböző történeti forrástípus, vö. ILYEFALVI 2014),
•	a gyűjtés helyszíne,
•	gyűjtő/lejegyző,
•	adatközlő (neve, neme, életkora és további adatai, amennyiben ismertek), 
•	az adat nyelve,
•	az adat lelőhelye
•	és az eredeti megjelenés hivatkozása.
A digitális előkészítés során a konkrét ráolvasásrekord is egy Excel cellába került, a metaadatoktól külön, viszont az egyes ráolvasásrekordon belül további kódolást végeztünk, hiszen az nemcsak magát a ráolvasás-szöveget tartalmazta. Textualizációs eljárásunkat az a szándék vezérelte, hogy az adatot a lehető legteljesebben, az esetleges ko-textussal és kontextussal együtt, egy adatként rögzítsük. Egy adaton belül annotáltuk a címet (< >), a kontextust (* *), a konkrét szöveget ({ }), a gyűjtői kérdést (# #) annak érdekében, hogy ezek később, az elemzések során akár külön-külön is vizsgálhatóak legyenek. 

Adatcsomag: 
•	Bibliográfia: tartalmazza azoknak a köteteknek, szakirodalmaknak a listáját, melyeket 2023-ig bedolgoztunk a korpuszokba, összesen 839 tétel. 
•	Korpuszok: összesen 55 alkorpusz, 1 .txt fájlban a korpuszok dokumentációja 
•	Stopszólisták: 4 .txt fájl
•	Vizualizációk: 25 .jpeg formátumú kép, 1 .txt fájlban a vizualizációk dokumentációja
•	Readme

Közreműködők: Az adatbázis grafikája Tóth G. Péter, a honlap kialakítása Égető Attila (MTA BTK), az adatbázis fejlesztése Horvát Viktor (Innoteq) munkája.  A ráolvasás-adatbázis megtervezését, illetve a szöveggondozási és szerkesztési munkálatokat Ilyefalvi Emese végezte. A szövegek adatbevitelét a kutatócsoport segédmunkatársainak, az ELTE BTK néprajz szakos hallgatóinak, Illés Annának, Horváth Kingának, Szabó Ritának és Tihanyi Annának köszönhetjük. A digitalizált szövegek technikai utószerkesztésében Tóth G. Péter segített. 
Támogatók: Népi vallás a keleti és nyugati kereszténység határán: folyamatosság, változások és kölcsönhatások. Vernacular religion on the boundary of Eastern and Western Christianity: continuity, changes and interactions 324214. sz. EKT projekt / ERC project № 324214. 2020-tól az adatbázis fejlesztése a Nemzeti Kutatási és Innovációs Hivatal – NKFI 132535 támogatásával folytatódik. Ilyefalvi Emese az Innovációs és Technológiai Minisztérium ÚNKP-23-4 kódszámú Új Nemzeti Kiválóság Programjának a Nemzeti Kutatási, Fejlesztési és Innovációs Alapból finanszírozott szakmai támogatásában részesült az ELTE Bölcsészettudományi Karán. 
